**Ενεργητική σύνταξη**: το ρήμα έχει ενεργητική διάθεση, δηλώνει δηλαδή πως το υποκείμενο ενεργεί/πράττει. Η χρήση ενεργητικής σύνταξης στρέφει την προσοχή, δίνει έμφαση, στο υποκείμενο δηλαδή το πρόσωπο που είναι υπεύθυνο για ότι συμβαίνει.

**Παθητική σύνταξη**: το ρήμα έχει παθητική διάθεση, δηλώνει οτι το υποκείμενο παθαίνει/πάσχει. Η χρήση παθητικής σύνταξης στρέφει το ενδιαφέρον, δίνει έμφαση, στο γεγονός που συμβαίνει και όχι στο ποιος είναι υπεύθυνος γι΄ αυτό, είτε διότι δε γνωρίζουμε είτε διότι δε θέλουμε να κατονομάσουμε τον υπεύθυνο.

**Μετατροπή ενεργητικής σε παθητική σύνταξη και αντιστρόφως**

|  |  |  |
| --- | --- | --- |
| *υποκείμενο*Το παιδί | *ενεργητικό ρήμα*συναρμολόγησε | *αντικείμενο*το αυτοκινητάκι |

|  |  |  |
| --- | --- | --- |
| Το αυτοκινητάκι*υποκείμενο* | συναρμολογήθηκε*παθητικό ρήμα* | από το παιδί*ποιητικό αίτιο* |

Να τρέψετε την παθητική σύνταξη σε ενεργητική στις παρακάτω περιόδους και το αντίστροφο:

 α) Αυτή η απτή, η φαινομενική πραγματικότητα θεωρείται από τους ανθρώπους της εποχής μας «επιτυχία»

 β) Εντελώς διαφορετικά τοποθετείται το θέμα από την ηθική συνείδηση.

γ) Αποπροσανατολίζεται η κοινή γνώμη

δ) Αυτός θεωρείται από εμένα βλάκας

ε) Οι αργές κινήσεις της πολιτείας εισάγουν αργά την πληροφορική στο εκπαιδευτικό σύστημα.

στ) Μ' αυτό τον τρόπο αντιλαμβανόμαστε όλοι ότι τα παιδιά εκφράζουν τα συναισθήματά τους, τον ψυχικό τους κόσμο, τη διάθεση της στιγμής, τις επιθυμίες, τα όνειρα και τις ελπίδες τους.

ζ) Οι μαθητές κατανοούν ότι στόχος της καλής τυπογραφίας δεν είναι να προκαλέσει το θαυμασμό, αλλά με τον τύπο των στοιχείων της και με άλλα χαρακτηριστικά της να διευκολύνει την ανάγνωση.

η) Πολλές διατάξεις καταστρατηγούνται από τους υπουργούς.

θ) Η εκδρομή στα Μετέωρα διοργανώθηκε από τους τρεις καθηγητές με επιτυχία.

ι) Ο τρόπος με τον οποίο διδάχτηκε η ιστορία στους μαθητές ήταν απωθητικός.

ια) Όποιος μαθητής διαμαρτυρηθεί θα εκδιωχθεί από το σχολείο.

ιβ) Οι πολίτες πρέπει να σέβονται τους θεσμούς.

ιγ) Το σχολείο του έδωσε το βραβείο.

ιδ) Δεν θα γίνει ποτέ πιστευτό από τους καθηγητές σου αυτό.

ιε) Οι καθηγητές σου δεν αποδέχονται την εκδοχή σου.